13. märtsil kell 2.01 öösel said päästjad väljakutse Kuressaare linna Tallinna tänavale, kus põles sõiduauto. Päästjad kustutasid põlengu kell 2.54. Valgel Mazdal sai tugevalt kannatada tagumine osa. Politsei uurib praegu, kas tegu võis olla süütamisega.
“Juhtumi uurimiseks on algatatud kriminaalmenetlus karistusseadustiku paragrahvi alusel, mis käsitleb asja rikkumist ja hävitamist,” ütles politsei pressiesindaja Ruth Vilusaar.
Lääne ringkonnaprokuratuuri pressinõunik Annely Erm täpsustas, et menetlust alustati põlengu tekkepõhjuse väljaselgitamiseks. “Esialgu ei ole see veel teada,” rõhutas Erm.